
DISSERTATIO  MEDICA 


INAUGUKALIS, 

DE 

USU  MEDICO  IODI  NI  : 

QUAM 

ANNUENTE  SUMiMO  NUMINE, 

EX  AUCTORITATE  REVERENDI  ADMODUM  VlRI, 

D.  GEORGII  BAIRD,  SS.  T-  P- 

ACADEMI/E  EDINBURGENiE  PR/EFECTI, 

NECNON 

AMPLISSIMI  SENATUS  ACADEMICI  CONSENSU, 

ET  NOBILISSIMAE  FACULTATIS  MEDICAE  DECRETO; 

|0ro  d^ratiu  SPoctoris, 


SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS^ 
ERUDITORUM  EXAMINI  SUBJICIT 


W.  B.  CADOGAN  GRAHAM, 

Status. 

SOCIET.  REG  PIITS  EDIN.  SQC.  EXTR. 


Kalendis  Augusti,  hora  locoque  solitis. 


p:dinburgi; 

EXCUDERAT  JOANNES  MOIR. 


MDCCCXXVH. 


ADAMO  BLACK,  Armigero,  M.  D. 


COLLEail  REGII  MEDICORUM  LONDINENSIS  SOCIO, 

HANC  DISPUTATIONEM, 

ANIMO  GRATISSIMO 


SUMMAQUE  OBSERVANTIA 


SACRAT 


AUCTOR. 


DISSERTATIO  ME  D I C A 

INAUGURATIS, 

DE 

USU  MEDICO  lODINL 


AUCTORE  W.  B.  CADOGAN  GRAHAM. 


loDiNUM  Graecae  originis  vocabulum  est. 
Graecis  enim,  “ viola  est,  atque  materia 
lodini  sublimata  vaporem  purpureo  colore, 
qualis  huic  plantulae  proprius  est,  emittit. 
Lutetiae  Parisiorum  anno  salutis  1811,  lodi- 
iiLim  inventum  est  a Couktois,  quodam  ni- 
tratis potasse  confectore.  Post  nonnullas  no- 
vae materiae  dotes  compertas,  portionem 
Clementi,  viro  cbemico  se  rem  ultra  ex- 
ploraturui^  promittenti,  tradidit.  Sexto  De- 
cembris die  A.  D.  1813,  Clemens  Instituto 
Scientiarum  Pari  si  en  si  ut  corpus  novum 

nunciavit,  dotibus  ejus  maxime  singularibus 
una  descriptis.  Statim  ad  rem  investigan- 
dam subiit  clarissimus  Gay  Lussac.  Aderat 
tum  quoque  Parisiis,  flagrante  de  Europae 
libertate  bello,  Doctissimus  Britanniaeclie- 
micus,  equesque  illustris,  Onuphrius  Da- 
VY.  Ille  quoque  experimenta  instituit, 
quorum  eventus,  antequam  Lussacus  quid 
juris  publici  fecisset,  societati  Regiae  Bri- 
tannicae renunciavit.  Qiianquam  vero  Gal- 
lus se  ante  Pliilosophiiin  Britannicum  pro- 
priam lodini  nataram  demonstrasse  conten- 
dat, Davius  tamen  serio,  et  conceptis  verbis 
affirmat,  “ Clementem,  cum  ipsi  lodinum 
ostenderit,  id  quod  acidum  liydriodicum 
''  erat  acidum  muriaticum  esse  credidisse  : 

quin  Lussacum,  post  prima  experimen- 
“ ta  una  cum  Cle mente  instituta,  ean- 
“ dem  collegisse  sententiam,  et  defendisse, 
“ quando  Davius  liydriodicum  novum  et 
proprium  acidum  ei  primum  se  existimare 
‘‘  dixit,  atque  lodinum  quid  clilorino  sub- 
“ simile  esse  declaravit.” 

Quomodocuiique  haec  res  se  habeat,  cer- 
tum  est  CouRTESio  deberi,  quod  lodinum 
naturam  propriam  esse  hodie  compertum  est. 
Posterioribus  vero  duobus  viris  dotes  ejus 
chemicas  concedere  oportet.  Inventorum 
quasi  proprium  est,  vindictas  ejusmodi  riva- 
les perpetuo  concurrere,  nec  ullo  modo  dirimi 
posse ; et  odiis  Gentilibus  tunc  ex  summi 
imperatoris  dolis  maximopere  flagrantibus, 
satis  superque  causae  nostro  civi  erat, 
cur  sude,  quam  hostili  academiae,  si  quid 
reperisset,  prius  renunciavit. 

lies  qua  lodinum  primum  detexit  Cour- 
TEsius,  fuci  nimirum  vesiculosi  cinis,  ea  est 
quae  omnium  maximam  lodini  copiam  ha- 
bet. Multis  tamen  aliis  fucis  inest,  aliis- 
que plantis  quas  infra  in  seriem  redegimus. 

lODINUM  HABENT. 


F ucus  V esiculosus 
Fucus  Cartilagineus. 
Fucus  Membra- 
naeus. 

Fucus  Filamentosus. 
Fucus  Rubeas. 
Fucus  Nodosus. 
Fucus  Serratus. 
Fucus  Seliquosus. 


Fucus  Palmatus, 
Fucus  Filum. 
Fucus  Digitalis. 
Fucus  Saccharinus, 
Ulva  Umbilicalis. 
Ulva  Panum. 

Ulva  Lunea. 
Spongiis. 

Alcyoniis. 


Dr  Fyfe  monstravit,  acidum  sulphuri- 
cum  infuso  algae  cujuslibet  inspissato  ad- 
jectum, vaporem  lodini  extricare  : qui  qui- 
dem per  amylum  transmissus  facile  prodi- 
tur : Bousingault  nuper  in  aquis  salinis 
Antioquiae,  Americae  Australis  provinciae, 
deprehendit.  Balarg  in  aquis  maris  Medi- 
terranei : tanta  quidem  est  hujus  ubique  co- 
pia in  rebus  marinis,  in  aquisque  salinis 
quas  mare  supplet,  ut  in  aqua  omni  marina 


DE  USU  MEDICO  lODINI. 


5 


existere  jure  optimo  credatur.  Nuper  quo- 
que Germaniae  fontibus  salinis  lodinum  in- 
esse  lego.  {Edin.  Journ.  Med.  Sc.  V.  220.) 
Idem  Balardus  in  variis  molluscis,  tam  nu- 
dis quam  testaceis  reperit,  in  Doride,  in  Ve- 
nere, ostreis,  et  ejusmodi  aliis  ; necnon  in 
Polypis  et  plantis  marinis  novis,  Gorgonia, 
Zostera  maxima,  ceterisque.  Steaub  in  ces- 
pitum focalium  cinere  detexit,  in  omnibus 
fere  aquis  mineralibus  ; atque  nova  hujus 
naturae  habitacida  quotidie  ita  rapide  sese 
ostendunt,  ut  admirationem  hominum  non 
amplius  eliciant. 

lodinum  e cineribus  fuci  vesiculosi  lit- 
torum nostri  maris  paratur.  Cineres,  aqua 
tractatae,  pleraeque  solvuntur,  atqiiae  mate- 
ria relicta  ollam  ferream,  cuiinest,  corrosisse 
invenitur,  quae  res  primum  Courtesio  spe- 
cialem ejus  naturam  indicavit.  Haec  quidem 
materia  acris  hydriodas  potassae  est ; atque 
si  acido  sulphurico  et  oxydo  manganesi  ni- 
gro tractatur,  hydrogenium  et  potassa  nova 

ineunt  connubia,  aqua  et  sulphates  potassae 
ac  manganesi  gignuntur,  atque  lodinum  li- 
beratur. Cum  vero  ad  gradum  351^^  F.  in 
vaporem  avolet,  calore  admoto  purum  illum 
violaceum  seu  purpureum  colorem,  unde 
nomen  derivatur,  constituit.  Conden- 
satum, solidum  cinerei  atrique  simul  co- 
loris facit,  cui  splendor  metallicus  est,  squa- 
mae crebrae,  et  universus  asspectus  sulphu- 
reti  antimonii  officinarum  haud  absimilis. 
Ejus  lodini  quod  in  hac  urbe  divenditur, 
magna  pars  a Doctissimo  Akdrea  Ure 
Glasguensi,  e lixivii  saponifici  faecibus  pa- 
ratur. Rationem  ipse  plenam  tradidit  P/iil. 
Mag.  Tom.  50,  necnon  sub  voce  lodini  in 
Lexico  suo  Chemico. 

lodinum  odore  pungente,  ut  chlorinum, 
sapore  acri,  cutem  tingit,  vegetabilium  colo- 
res corrumpit,  et  in  universum  vires  chlorini 
aemulatur.  Quam  ob  causam  primum  post 
inventum,  nihil  nisi  chlorinum  sub  ignota 
vel  celata  forma,  creditum  est.  Corpus 

autem  omnino  privatum  esse,  tam  chemica 
quam  medica  actione  sua  singulari  satis 
superque  arguitur. 

lodinum  vix  aqua  solvi  potest.  Unum 
tamen  ejus  granum  7000  aquae  granis  solvi- 
tur. Facile  autem  alcohole  ut  una  in  duo- 
decim partibus  diluitur.  Ad  caloris  gradum 
22[5tuni  liquescit.  Gravitas  specifica  circa 
5.  Cum  oxygenio,  cum  hydrogenio,  cum 
chlorino  facile  conjungi  potest,  acida  valde 
diversae  indolis  ita  constituens ; sed  hydri- 
odas  potassae  fere  sola  ex  his  formis  est, 
quam  medicus  adhibuit. 

FACULTATES  lODINI  IN  CORPORE  SANO 

Externa  vel  manifestae  lodini  dotes 
quodammodo  adurentes  sunt.  Odor  ingra- 
tus est,  sapor  pungens,  acris,  igneus,  ore  diu- 
tius haerens : chartam  vel  cuticulam  primum 
maculat,  dein  corrodit.  Flavedo  quam  cu- 
ticulae impertit  tandem  evanescit.  Ventri- 
culo exceptum,  lodinum  multum  effectus 
ab  aliis  venenis  adurentibus  vix  ac  ne  vix 
quidem  diversos,  edit.  Doctissimus  Orfila 
tradidit  in  Toxicologia  sua  Generali,  Vol.  I. 
p.  290.  eventum  experimenti  de  se  ipso  cum 
hac  materia  acerrima  instituti ; sex  grana 
lodini  una  ipse  sumpsit,  et  confestim  calore 
et  constrictione  gutturis,  nausea,  eructatio- 
ne, salivatione,  cardialgia,  correptus  est. 
Sexta  deinde  horae  parte  secutae  sunt  vo- 
mitiones biliosae,  largae,  leves  colici  quasi 
dolores  ; pulsus  arteriarum  a 70  ad  90  ictus 
in  eadem  sexagesima  horae  parte  acceleratus 
est.  Mucilagine  multa  hausta,  et  enematis 

tandem  ad  salutem  rediit,  nihil  proximo 
die  nisi  levem  quandam  fatigationem  ques- 
tus. 

Canibus  plerumque  70  vel  80  grana  mor- 
tem afferunt  ante  quartum  vel  quintum 
diem. 

Nuperrime,  postquam  lodinum  morbis 
sanandis  admotum  est,  facultatem  absorben- 
di mirum  in  modum  praecipitare  constat ; 

* 

eam  maxime  partem  apparatus  ejus,  quae  e 
glandulis  nascitur.  Quin  animalia  quot^ue 
similiter  afficere  dicitur.  Rem  miram  lite- 
ris mandavit  Bousingaultius,  quae  hanc 
vim  lodini,  quod  ad  corpus  humanum  atti- 
net, valde  confirmare  videtur.  Locus  est 
Americae  Australis,  ubi  lodinum  fontibus 
abundat.  Guaca  nominatur,  regio  in  con- 
valle maximi  fluminis  Magdalenae  sita. 
Hujus  totius  vallis  incolae  Bronchocele  ob- 
noxii sunt,  fere  ad  juga  Cordillerarum,  eo  ip- 
so tantum  loco  excepto,  quo  lodinum  inve- 
nitur ; portiunculam  igitur  hujus  cibo  vel 
potu  exceptans  proclivitati  ad  bronchocelem 

reprimendae  sufficere  ibi  oportet.  Sed  lioc 
efficere  potest,  solum  aequilibrio  inter  vasa 
absorbentia  et  deponentia  conservato ; et 
quam  late  differat  praeventio  a curatione 
morbi,  nemo  ignorat. 

lodinum  Renis  actionem  promovere  dici- 
tur ; et  experimenta  Wohler  et  Turnee 
id  per  eam  glandulam  cum  urina  tran- 
sire clare  evincunt.  Indiciis  enim  pro- 
priis ii  in  urina  deprehendunt,  etiamsi  Orfila 
se  reperisse  neget ; renes  inde  inflammatos 
margines  rugarum  ventriculi  inflammatae, 
corrosae,  ulceratae,  erant,  caetera  naturalia 
x\nnotavit  (anno  1814)  res  primum  per  al- 
vum dejectas  coeruleas  esse,  et  lodinum 
continere  : quae  autem  vomitu  rejectae 
essent,  flavo  colore  tinctas  apparere.  Duo- 
decim lodini  grana,  vulneri  in  canis  dorso 
admota,  adurentis  tantum  medicamenti  ef- 
fectum praestiterunt : crusta  albida  flaves- 
cente facta,  quae  intra  triduum  separata  est. 
Erat  quidam  male  sanus  se  medicum  in 
summa  ignorantia  jactans,  qui  nescio  qua 

furia  motus  unguentum  iodidis.  Zinci  de 
Pharmacopola  imperavit,  uti  testi  suo  indu- 
rato inungeretur.  Hic  lodiniim  supposuit 
iodidi : et  effectus  ejus  in  cute  cerebrosi 
manifestissime  patuerunt.  Belluae  instar 
usque  quaque  per  cubiculum  circumsiluit, 
horrendum  in  modum  exclamans,  deosque 
fataque  sua  execrans ; tantum  demum  do- 
lorum sibi  crudelitatem  ingruere  dicens,  ut 
prae  cruciatu  loqui  non  posset.  Scrotum 
qua  unguentum  tetigisset,  (hoc  corruga- 
tum, contractum,  induratum  erat,  haud  alio 
modo  quam  ex  meraco  acido  sulphurico 
fieri  consuevit,  tactum  vel  levissimum 
sine  horrore  fatuus  tolerare  nequibat.  Tota 
genitalia  fusco  videbantur  colore  lodino 
proprio  atque  penis  itidem  tinctus  et  con- 
tractus ludicram  admodum  ferramenti  fo- 
carii rubigine  exesi  imaginem  prae  se  tulit. 
Terrores  aegri  medicamenta  quaedam  hlan-> 
diora  cito  cohibuerunt. 

DE  PROPRIETATIBUS  lODINI  MEDICI- 
NALIBUS. 

Prima  quae  nobis  occurrit  notitia  usus  lo- 
dini  in  arte  medendi,  atque  praesertim  in 
bronchocele,  in  dissertatione  inaugurali,  De 
Bronchocele,  Benj.  PiERCEanno  1817  Edi- 
nae  edita,  exstat.  Spongiam  analysis  che- 
mica  tum  nota  habere  ipsum  docuisset 
riatem  Calcis,  Sulphatem  Sodae,  Muriateni 
Sodae,  Sidphur,  Ferrum  cum  Oxygenio,  Car- 
honatem  Calcis,  Hydriodatem  Potassae,  Carho- 
Ilium.  Hydriodatem  potassae  se  ex  Andrea 
Fyfe  didicisse  profitetur  : atque  hisce  ver- 
bis opusculum  claudit,”  Quantum  in  affec- 
tus  scrofulosi  generis  murias  calcis  et  fer- 
rum  valeant,  omnes  noverunt.  Neve  hy- 
driodas  potassae  in  aliquo  respectu  muriati 
potassae  praestet,  nondum,  ut  credo,  ex- 
ploratum  est : sin  vero  foret  oxyiodas,  ac- 
“ tuosior  forsan  esset,  quoniam  hyperoxymu- 
rias  potassae  tantis  viribus  polleat.”  No- 

tum  est  Professores  peregrinos  per  amicos 
suos  Theses  Edinenses  quotannis  comparare; 
et  quae  ex  iis  Professori  Helvetico  magis 
attentionem  extortura  erat,  quam  quae  gen- 
tis suae  endemicum  tam  docte  tractaret ; 
Quemve  professorem,  quam  Coindet,  de 
filii  sui  apud  Edinensem  scholam  tunc  tem- 
poris collocandi  conditionibus  quaerentem, 
talis  dissertatio  aptius  mitti  potuit. 

Proxima  virtutum  lodini  medicinalium  re- 
cognitio a Doctore  J.  C.  Straub,  De  Hof- 
WYL  Bernensium  literis  tradita  est  in  Perio- 
dicis Actis  Societatis  Helveticae  anno  salutis 
1820,  scripta,  uti  titulus  evincit ; mense 
Decembri  1819.  Typis  mandata  est  mense 
Februari  1820  ; nec  Coindet,  nisi  quinto 
mense  post  hanc  impressionem,  et  septimo 
mense  post  scriptionem  ; secundo  anno  se- 
cundoque mense,  postquam  dissertationem 
Doctoris  PiERCE  legisse  potuit,  sententiam 
suam  promulgavit.  Potuit  quoque  Stra- 
Bius  vidisse ; et  ipse  docet,  ante  inventum 

suum  medicos  frustra  compositionem  arte 
parabilem,  quae  vires  spongiae  ustae  aemu- 
laretur, quaesivisse.  Quinetiam  hujus  co- 
natus infelicem  eventum,  odoremque  utrius- 
que  similem  ipsi  lodini  in  spongia  suspicio- 
nem injecisse,  inde  compositionem  lodino 
carentium  inertiam  sibi  explicasse.  Hac 
conjectura,  uti  Doctorem  Pieiice  supra  vi- 
dimus, ductus,  spongiam  exploravit,  et 
lodini  affatim  invenit,  atque  sales  ejus 
Bronchocele  adhibuit. 

Tertius  de  lodino  auctor  Doctor  Co- 
INDET  Genevensis  est.  Gallice  scripta 
in  1820,  1821,  dissertationes  ejus,  facile 
per  Europam  diffusae,  Teutonici  auctoris 
priora  tentamina  facile  obruerunt.  Mul- 
to filus  quoque  de  lodini  usibus  in  Bron- 
chocele et  scrofula  docuerunt  se  primumMe 
ea  re  anno  1819,  cogitasse  ibi  proponit  ; 
Fyfe  tandem  in  spongia  invenisse  edoctus 
Inventum  quidem  et  applicatio  perinde 
facilia  erant.  Spongiam  etiam  HirrociiA- 
Tici  temporis  chirurgi  adhibuerunt.  Cineres 

Alcyonii  Cydonii  Linnaei,  quod  spongiae 
genus  est,  depilai^e^  leniter  adurere^  ischuriam 
et  sdbuhim  fugare,  ductor  est  Dioscorides. 
Cum  sale  marino  in  vase  fictili  crudo,  do- 
nec hoc  satis  coqueretur,  urendi  finis  fuit. 
Hoc  Alcyonium  Celsi  est,  inter  Escharotica 
vel  adurentia  et  rodentia  relatum.  Proximo 
vero  capite  Dioscorides  spongiam  (officina- 
lem  nostram)  eodem  ac  Alcyonium  modo  uri 
docet.  Cinis  tumores  discutit 

rsXXg/)  opthalmiae  proficit,”  optimae  spon- 
giae sub  luna  aestiva  albefactae  sunt,  unde 
fortasse  superstitio  quaedam  postea  memo- 
randa. 

Galenus  formulam  spongiae  ustae  tradit, 
tussibus  fugandis,  pituitae,  quoque  qua  col- 
lecta glandulas  tumere  existimavit,  dissipan- 
dae aptam.  Aiinoldus  de  Villa  Nova  spon- 
giam ingenti  cum  fructu  scrofulae  adhibuit. 
Musitanus  ipsi  Bronchocele,  drachmam  di- 
“ midiam  sub  lingua  ut  linctum  conservari, 
‘\jej  uno  ventriculo,  et  decrescente  luna,  ut  vul- 

gi  praejudicio  obsequamur,”  imperavit.  Doc- 
tor  Bates,  de  quo  nomen  remedii  Conven- 
TRiENsis  accepit,  hunc  lunarum  phasium  res- 
pectum servavit : atque  post  eum,  Mange- 
TUS,  Cheston,  Reives,  W ilmek,  Prosseii, 
Townsend,  King,  Pearson,  Thomas, 
Duncan,  omnes  quidem  peritissimi,  spon- 
giam laudaverunt.  Formulae  eaedem  fere 
erant,  quas  in  trochiscis  Helvetii  Broncho- 
cele  obnoxii  passim  sumere  videntur. 

In  tanta  igitur  spongiae  ustae  existimati- 
one, ante  lodinum  repertum,  cur  quinque 
medici  in  diversissimis  Europae  angulis  siti 
de  una  eademque  re  simul  cogitarent. 


DE  SPONGIAE  IN  BRONCHOCELE  USU. 

Nec  alia  ratione  lodini  usum  hactenus  iis 
morbis  cohibitum  videmus,  quibus  olim 
spongiae  cinis  propinatus  est.  Nulli  aeque 
ac  Bronchocele  profuit,  in  nullo  tanta  ejus 

fuit  fama.  Doctor  Coindet  auctor  est,  se 
ex  utilitate  in  Broiichocele,  ut  in  aliis  affec- 
tibus Scrofulosis  lodinum  experiretur,  ad- 
ductum fuisse.  Sed  prudens  candidusque  ju- 
dex de  hac  translatione  lodini  dixit,  se  qui 
dem  sub  lodino  glandulas  scrcfulosas  bene 
convalescere  vidisse,  plerasque  autem  suppu- 
rasse ; quin  lodinum  iners  admodum  esse, 
ne  ve  glandulas  lodinum  in  suppurationem 
saniorem  praecipitasse,  neve  genus  absorben- 
tium suo  more  extimulasse.  Doctor  Man- 
soN  nuper  speciosum  edidit  tomum,  qui  hanc 
sententiam  confirmat,  atque  ex  omnibus  li- 
quet, fata  Bronchoceles  ac  Scrofulae,  quan- 
tum ad  lodinum  attinet,  omnino  perverti  : 
Bronchocelen  sub  curatione  communi  longe 
pertinaciorem,  sub  lodino  faciliorem  esse. 
Qui  sequntur  effectus  mediocrium  lodini 
portionum  sicut,  in  prosperrima  illa  valetu- 
dine, Bronchoceles  fere  comite,  observati. 
Vis  stimuli  generalis,  in  corpore  toto  perci- 
pitur. V entriculum  firmat,  cibi  cupidita- 
tem auget,  vix  renes,  alvuiii,  vel  cutem  ape- 
rit, Uterum  specifica  ratione  afficit,  Emine« 

nagogoriim  fere  princeps.  In  multis  glaiu 
dnlae  thyroideae  exemplis  tumor  evanescere 
incipit,  cum  actio  Todini  etiam  in  hoc  stadio 
est,  nullo  alio  signo  nisi  levi  quadam  macie, 
adjecto.  Sed  in  multis  aliis,  maxime  ubi 
medicamenti  porlio,  vel  frequentia  nimia 
fuit,  pro  aegri  mobilitate,  singularis,  sed 
satis  constans  malorum  series,  Iodtzatto 
nominanda,  supervenit. 

Hisce  indiciis  constat.  Pulsus  acceleratur, 
adest  tussis  sicca,  vigilantia,  macies  rapida, 
virium  jactura.  In  aliis  crura  tantum  tu- 
ment, tremores  accedunt,  indurationes  Bron- 
choceles  dolentes,  in  omnibus  fere  rapidissi- 
ma ejus  diminutio,  modo  major,  modo  minor, 
inter  haec  signa : quae  tamen  statim  levan- 
tur lodino  suspenso,  adjectisque  lacte  asini- 
no, cinchona,  ammonia,  opio  atque,  si  opus 
sit,  hirudinibus,  fomentis,  balneo  calido. 

Quod  ad  causam  hujus  affectus  ultimam 
attinet,  inter  medicos  haud  satis  convenit. 
Xonmdli  contendunt,  aegros  dari  a quibus 

nulla  medici  priideritia  aut  artilicia  effectus 
memoratos  arcere  valerent  : eosdemque 
justas  semper  timoris  causas  existimandos 
esse.  Alii  autem,  uti  Doctor  Manson, 
affirmant  Iodizationem  plerumque  a do- 
si  justo  ampliori  originem  ducere : quan- 
quam  hinc  inde  exempla  e parvulis  admo- 
dum dosibus  excitata  videantur,  ea  ta- 
men aegrorum  proprietati  seu  iodiosyncrasi 
attribuenda  esse,  perinde  fere  ac  salivae 
duxus  e minimis  hydrargyri  dosibus. 

Pharmaceutica  et  Posoiogia  hujus  materiae 
abunde  perplexae  redditae  fuerunt.  Opti- 
ma auteiii  forma  tinctura  est,  ex  uno  lodini 
in  duodecim  alcoholis  (sp.  gr.  852)  granis  so- 
luto, vel  Hydriodas  Fotassae.  Nullae  aliae 
formulae  necessariae  videntur.  In  tabulam 
formulas  in  (pias  medici  continentis  ipsum 
(listraxerunt,  conjicere  placuit. 

Pars.  Partes. 

1.  Tinctura  lodini  . . 1 ad  2 

2.  Hydriodas  Fotassae 

S.  Pikilae  lodiiii  . . 1 ad  d 

4.  Ungiientuin  Todini  . . 1 ad  24 

5.  iEther  Sulphiiricus  loduretiis  1 ad  10 
(k  iEtlier  Hydriodiciis 

7.  Solutio  Hydriodatis  Potassae  1 ad  1 4 

8.  Solutio  Hydriodatis  Potassae 

lodureti 

0.  Unguentiini  Hydriodatis  Pot- 
assae 5ss  ad  5SS  adipis  I ad  21 

f 

'10.  Uuguentuni  lodureti  gastro  io- 
datis  Potassae  ex  Hydrioda- 
tis Potassae  lodiiii  3,  suc- 
ci gastrici  vitulini  digere  per 
horas  24  deiii  adipem  suillam 
adde  qt.  necessarium. 

J 1.  Tinctura  dento-Iodureti llydrar- 

gyri  . . 1 ad  3 

12.  Hento  Joduretuin  H}drargyri 

Aetiiereum 

13.  Pilulae  Proto-lodureti  Hydrar- 

gyri 

14.  Unguentum  Doctoris  Manson 

Tincturae  lodini  Balsami 
Aiiodyni  3!. 

Methodus,  qua  exhibuit  lodinum  Doctor 
CoiNDET  Genevensis,  haec  est. 

Protinus  ab  initio  decem  tincturae  guttae 
ex  syrupo  diluto  sufficient,  ter  in  die.  Prox- 
ima hebdomada  quindecim  propinentur : 
tertia  viginti  propinentur  guttae  : qua  dose 
continuata,  plerumque  intra  octavam  vel  de- 
cimam hebdomadam  amplissimi  Broncho- 
celes  tumores  evanuere.  Hodie  Dr  Coin- 
DET  extrinsecus  tantum  lodinum  exhi- 
bere dicitur,  quomodo  tumorem  solummo- 
do discutit,  nec  unquam  lodizationem  super- 
inducit. BllERA,  SniAUB,  GAlliDNER,  MaN- 
soN,  multique  alii  medici,  hanc  notionem 
confirmant. 


DE  lODINI  IN  SCROFULA  USU. 


Species  Scrofulae  quibus  maxime  profu- 
it lodinum,  simplex  et  mesenterica  sunt.  Ra- 
tio exhibendi  fere  eadem  est,  ac  quam  sii- 

pra  in  Bronchocele  scripsimus,  eo  tantum 
discrimine,  quod  in  Scrofula,  lodinum  sae- 
pius in  tinctura  vel  emplastro  adhiberi  po- 
test. Successus  utique  non  omnibus  medi- 
cis idem  fuit : sed  optimi  nunc,  ut  audio, 
medici  multo  minora  ab  lodino  in  scrofula, 
quam  quadriennio  praegresso  sperant.  Ve- 
rum est,  Scrofulam  mitem  cum  leni  vel  nulla 
inflammatione  lodino  perinde  ac  aliis  mul- 
tis et  infirmis  remediis,  praecessuram  esse. 
Sed  si  multa  adsit  inflammatio,  verisi- 
mile est,  medicamentum  vehemens,  lodinum 
mala  omnia  aggravaturum.  Inflammatio  igi- 
tur contraindicari  debet  : nec  video,  hoc 
statu  excepto,  cur  remedium,  quod  vires  con- 
coquendi corroborat ; aliasque  functiones  ex- 
citat, no]i  liberali  saltem  experimento  in  hoc 
morbo  subjiciatur.  Saepe  speni  fefellisse 
conceditur  ; sed  jme  optimo  dubitari  potest, 
an  per  tempusculum,  quo  claruit  lodinum, 
totidem  curationes  x)er  alios  modos  affectae 
fuerint. 

Scrofula  mesenterica  forsan  omniiiin  spe- 
cies est  usui  lodini  minime  accommodata. 
Nihilominus,  ubi  actio  inflammatoria  haud 
conspicua  est,  experiri  licebit,  quum  in  glan» 
dulis  mesenterii  Scrofulosis  perquam  lenta 
ad  suppurandum  proclivitas  sit. 


IN  AFFECTIBUS  SCROFUIUSO-SYPHILI- 

TICIS. 

Professoh  Brera,  cum  amico  suo  Mar- 
colini  lodinum  hoc  nomine  magnopere  lau- 
dant, plerumque  autem  tales  morbi  hydrar- 
gyri  nimii  progenies  sunt,  vel  hydrargyri 
cum  venenis  ceteris  duobus  strumae  levisque 
conjuncti.  Si  vero  puri  sint,  uti  manifesto 
in  exemplis  citatis,  tum  loduretum  potassae 
Professoris  Brerae,  vel  pilulae  proto-Iodu- 
reti  hydrargyri  optimae  erunt  formae.  ' 

IN  AMENORRHOEA. 

loDiNUM  menses  torpentes  evocare  dixi- 
mus. Cantharidis  instar  ad  genitalia  dirigi 
videtur ; sed  cum  vesicam  nunquam  afficiat, 
diverso  forte  modo  operatur ; Brera  septem 
tradidit  exempla  ab  lodino  curata.  Exhibi- 
tio medicamenti  nihil  a prioribus  aliena. 


IN  HAEMOPTYSI  VICARIA.  ♦ 

Objectum  est,  et  recte  ab  Duncano  ju- 
niore cujus  e diario  medico-chirurgico  multa 
ex  superioribus  desumpta  sunt,  “ lodenum 
in  haemorrhagia  pulmonum  periculosum 
videri.’’  Tali  quidem  morbo  haud  temere 
inculcandum  est:  nec  forte  memorassem, 
nisi  uti  cinerem  spongiae  vetustioribus  scrip- 
tis perinde  in  haemorrhagia  supprimenda 
laudari  annotarem. 

DE  TUBERCULIS  SPECIFICIS. 

Periculis  iteratis  tam  in  Britannia  nos- 
tra quam  in  Continenti,  lodinum  tubercula 
discutere  nihil  probat.  Tubercula  pulmo- 
num iterum  iterumque  eo  medici  aggressi 
sunt,  absorptionem  id  quocunque  modo 
molituram  sperantes  : sed  haec  prae  omnibus 
minime  hinc  curationi  opportuna  videntur, 
quin  aegro  iisdem  affecti  gravissime  lodino 
plecti. 

Constrictio  ista  pectoris  crucians  cum  tussi 
et  spiritu  perturbato,  quae  Tdiozatos  occu- 
pare consuevit,  lodino  in  morbis  pulmoni- 
bus valde  obstare  videntur,  praesertim  in  iis 
quibus  spiritus  difficultas,  et  tussis  summae 
sunt.  His  lodinum  praescribere,  phthisi 
asthma  addere  potest.  Tubercula,  quae  in 
hepate  aliisque  visceribus  gigni  solent,  mi- 
nui possunt,  nihil  tamen  video,  quod  his 
lodinum  profecisse  docet.  Experimentum 

tamen  liberum  cuivis  est,  et  absque  empirici 
infamia. 


IN  SCIRRHO. 

In  formidando  hoc  affectu  plurima  cum 
lodino  experimenta  facta  sunt,  tam  apud 
nostrates,  quam  apud  continentis  medicos  : 
sed  plerumque  ut  mala  omnia  aggravare  re- 
periatur : Id  quidem  generalis  horum  tumo- 
rum mobilitas  minitabatur  : sed  hoc  quoque, 
nisi  periculi  facto,  certo  statuere  nemo  po- 
tuit. 

In  Chorea  et  affectibus  spasmodicus  lodi- 
num  utile  esse  Dr  Manso n reperit. 


CONTRA-INDICANTIA, 

loDiNUM,  secundum  Doctorem  Manson, 
in  graviditate,  in  Menorrhagia,  in  morbis 
pectoris,  in  lenta  febre  vel  marasmo.  Adji- 

cerem  porro,  ubicunque  actio  inflammatoria 
nimia  esset,  viresque  aegri  debiliores  quam 
quae  iodino  feliciter  resistere  posse  videren- 
tur. 

Prater  haec,  lodinum  utile  nec  difficile 
remediis  nostris  additamentum  existimo. 
Tempus  procul  dubio  novas  vires  revelabit, 
nova  consilia  de  jam  notis  regendis  docebit. 


Excudebat  Joannes  Moir,  1827- 

